# Sarcoma de Kaposi

El sarcoma de Kaposi és un tumor maligne de l'endoteli limfàtic. La malaltia va ser descrita pel dermatòleg hongarès Moritz Kaposi (1837-1902) a Viena l'any 1872, sota el nom de "sarcoma múltiple pigmentat idiopàtic".
És un càncer angioproliferatiu de baix grau (ben diferenciat) i creixement lent que afecta quasi sempre la pell i les mucoses, encara que també sorgeix en l'ull i altres òrgans. Els seus signes clinics més comuns són: lesions cutànies de color vermell blavós, planes o elevades i amb una forma irregular, el sagnat per les lesions gastrointestinals i la dificultat per respirar, la tos crònica, la insuficiència respiratòria aguda i/o l'esput amb sang per les lesions pulmonars.

## Història

Entre els anys 1950 i 1960 es va descriure en forma endèmica a Àfrica central. El 1970 va ser associat amb estats d'immunosupressió iatrogènica (pacients trasplantats, etc.).
El 1981 l'aparició de diversos casos en homes homosexuals va marcar la primera alarma respecte a la malaltia identificada com una nova epidèmia, la de sida i es van detectar partícules virals de tipus herpètic en cultius de teixits i en biòpsies. També es van reconèixer elements que el van vincular al citomegalovirus (CMV), detectant antígens primerencs i tardans, CMV ADN i CMV RNA en cultius de cèl·lules de sarcoma de Kaposi (SK) per diversos mètodes. Uns anys més tard, fou descartada l'existència d'una relació etiològica entre el CMV i el SK.
El SK va ser associat en un principi a l'ús de poppers (unes substàncies inhalants), sense descartar la implicació d'altres drogues recreatives en la seva patogènesi i risc d'aparició entre el col·lectiu homosexual masculí. Peter Duesberg va formular la hipòtesi de la immunodeficiència provocada per factors no infecciosos, entre ells la malnutrició i el consum abusiu d'afrodisíacs inhalats, incloent els de venda legal en sex-shops, com unes de les causes del sida i del SK que afecta a les persones amb aquesta infecció retrovírica.
El 1994 Chang et al. van demostrar la presència en el SK d'un herpesvirus d'ADN bicatenari amb propietats oncogèniques i pertanyent a la subfamília Gammaherpesvirinae, anomenat VHH-8 o KSHV (Kaposi's sarcoma herpes virus), del qual aviat va ser desxifrada la seqüència genètica.
Investigacions posteriors han produït un important cos de coneixements sobre el virus i sobre les patologies que produeix, de les que aquesta és només una. El procés d'entrada del VHH-8 a les cèl·lules que infecta és complex i en ell participen diverses glicoproteïnes víriques que s'uneixen a un ampli ventall de molècules receptores de la superfície de la cèl·lula hoste. La prevalença (percentatge d'individus afectats) d'aquest virus és molt gran (propera al 50 per cent) en algunes poblacions africanes, situant-se entre el 2% i el 8% per al conjunt de la població mundial. El sarcoma de Kaposi es desenvolupa habitualment quan el sistema immunitari està deprimit, com ocorre en la sida, amb la qual està associada una variant específica.

## Diagnòstic diferencial

El diagnòstic diferencial del SK inclou: la síndrome berrugosa tropical l'angiosarcoma cutani, l'hemangioma de tipus clavetejat, el granuloma piogènic, el carcinoma escatós de la pell o una erupció cutània per reacció adversa a determinats medicaments. Ha estat descrita la concurrència de SK i angiosarcoma cutani en el context d'una leucèmia limfocítica crònica.

## Tipus

El sarcoma de Kaposi es presenta en quatre formes epidemiològiques, les quals tenen manifestacions clíniques diferents en els grups de població susceptibles a la malaltia.
* La forma clàssica va ser la primera a ser descrita. Afecta sobretot a homes (de 5 a 15 vegades més que a les dones) de més de 60 anys. Es coneix de les regions orientals de la Mediterrània, sobretot les penínsules Itàlica i Balcànica i les illes gregues. La incidència observada en aquestes últimes entre els homes infectats per VHH-8 és d'aproximadament 1/3500. La malaltia sol presentar-se en la pell, afectant en especial els membres inferiors, i és sovint indolora. Eventualment, és un trastorn familiar. Poquíssimes vegades es manifesta com un nòdul solitari peneà ulcerat, lesions eritematoses sobreelevades en el gland d'un individu VIH negatiu, afecta tan sols els primers dits del peu o la infecció bacteriana sobreafegida del teixit tou d'una extremitat fa necessari amputar-la. S'ha registrat, excepcionalment, algun cas de SK clàssic primari nodular adrenal descobert de manera fortuïta al fer una ressonància magnètica i també de SK esplènic en malalts asiàtics no infectats pel VIH.
* La forma endèmica va ser descrita a partir dels anys 1950 com una de les formes més freqüents de càncer a Àfrica Central i Oriental. Afecta els homes de 10 a 15 vegades més sovint que a les dones. En homes d'edat avançada el curs pot ser semblant a la forma clàssica, però en persones més joves es presenta com un càncer molt més agressiu, disseminat, amb lesions multifocals (distribuïdes) que sovint impliquen a les vísceres i als ganglis limfàtics. Una variant rara (5% dels casos) afecta nens i adolescents VIH negatius, però portadors d'alguna alteració hereditària monogènica de la immunitat, que els fa susceptibles al VHH-8 sense distinció de sexe, en la qual hi ha un compromís ganglionar predominant. És en aquestes regions on la seroprevalença del VHH-8 (reveladora de la taxa d'infecció) supera sovint el 50 per cent dels homes adults. Tanmateix no hi ha una correlació perfecta entre els dos paràmetres, sent la incidència baixa en algunes regions on la prevalença és molt alta.
* La forma posttrasplantament va començar a observar-se en els anys 1970 en pacients trasplantats, sobretot de ronyó, sotmesos a tractaments immunosupressors, com els que se segueixen per evitar el rebuig. La incidència del sarcoma de Kaposi és en aquestes persones al voltant de 500 o 1000 vegades més alta que en la població general. La infecció pel VHH-8 pot ser anterior al trasplantament o una de les conseqüències.
* La quarta forma és l'associada al VIH. Va ser precisament la concurrència, en un breu espai de temps, d'un nombre inusitat de casos entre homes homosexuals de Califòrnia, la que va alertar de l'aparició de la síndrome d'immunodeficiència adquirida (sida). Ocasionalment, un SK palpebral, nasofaríngic, conjuntival o cutani disseminat és el primer símptoma físic d'aquesta síndrome, acompanyat a vegades de trastorns gastrointestinals d'índole molt dispar. L'aparició d'un SK laríngic associat al VIH i sense lesions cutànies concomitants, és gairebé una raresa. Generalment, el pronòstic del malalt amb sida quan hi ha afectació pulmonar pel sarcoma no és bo.
El risc acumulat en deu anys de desenvolupar sarcoma de Kaposi en homes coinfectats pels virus VIH i VHH-8 és del 30 al 50 per cent i la incidència diversos milers de vegades major que en la població general. En els països desenvolupats la introducció de teràpies antiretrovirals altament actives ha reduït radicalment la seva incidència, però en països africans on la prevalença d'ambdós virus és elevada i els recursos sanitaris escassos, el sarcoma de Kaposi s'ha convertit en el càncer més comú, representant en alguns llocs fins al 50 per cent dels càncers. La coexistència en una persona VIH negativa d'un SK i un limfoma MALT és un fet insòlit. Els sarcomes de Kaposi d'origen iatrogènic relacionats amb l'administració de fàrmacs immunomoduladors són molt infreqüents.
No s'observen diferències histològiques i immunohistoquímiques entre les diferents formes epidemiològiques, sent els canvis microscòpics més importants els relacionats amb el grau de desenvolupament tumoral. L'hemangioendotelioma kaposiforme és una neoplàsia vascular inusual, que té una nosologia distinta al SK malgrat el seu nom, caracteritzada per l'aparició de lesions cutànies de morfologia variada i de masses en els teixits tous formades per vasos sanguinis desorganitzats. Rarament, els hemangioendoteliomes kaposiformes són intraorals. Molts casos cursen amb trombocitopènia, anèmia hemolítica i coagulopatia de consum greus (fenomen de Kasabach-Merritt). La síndrome de Stewart-Bluefarb, anomenada també acroangiodermatitis o pseudosarcoma de Kaposi, és una afecció poc comuna de la pell derivada d'una fístula arteriovenosa subjacent congènita o adquirida, en la qual apareixen ulceracions cutànies cròniques que tenen característiques clíniques similars a les del SK, però trets histològics dissemblants. Les úlceres solen respondre bé a l'administració de glicosaminoglicans.

## Referències

* ↑ Comerio, C; Parra, VG «Moritz Kaposi (1837-1902)» (en castellà). Revista Médica Universitaria, 2010; 6 (3), pàgs: 6. ISSN: 1669-8991 [Consulta: 21 novembre 2022].
* ↑ Shiels, RA «A history of Kaposi's sarcoma» (en anglès). J R Soc Med, 1986 Set; 79 (9), pp: 532-534. DOI: 10.1177/014107688607900910. PMC: 1290459. PMID: 3534266 [Consulta: 30 novembre 2022].
* ↑ Yang, J; Yin, XF; Li, YP; Zhou, SY «Case report of ocular Kaposi's sarcoma» (en anglès). BMC Ophthalmol, 2017 Ag 14; 17 (1), pp: 143. DOI: 10.1186/s12886-017-0525-0. PMC: 5557267. PMID: 28806949 [Consulta: 5 maig 2023].
* ↑ Cesarman, E; Damania, B; Krown, SE; Martin, J; et al «Kaposi sarcoma» (en anglès). Nat Rev Dis Primers, 2019 Gen 31; 5 (1), pp: 9. DOI: 10.1038/s41572-019-0060-9. PMC: 6685213. PMID: 30705286 [Consulta: 15 abril 2023].
* ↑ Blasco-Morente, G; Garrido-Colmenero, C; Pérez-López, I; Espelt-Otero, J «Long-Standing Presternal Plaque» (en anglès). Actas Dermosifiliogr, 2015 Set; 106 (7), pp: 585. DOI: 10.1016/j.ad.2015.02.006. ISSN: 1578-2190. PMID: 25917959 [Consulta: 8 gener 2023].
* ↑ Grayson, W; Pantanowitz, L «Histological variants of cutaneous Kaposi sarcoma» (en anglès). Diagn Pathol, 2008 Jul 25; 3, pp: 31. DOI: 10.1186/1746-1596-3-31. PMC: 2526984. PMID: 18655700 [Consulta: 7 desembre 2022].
* ↑ Ibrahim, H; Ghanimeh, MA; Al-Saheli, ZI; Naffouj, S «Life-threatening Gastrointestinal Bleeding Secondary to Kaposi's Sarcoma of the Duodenum» (en anglès). Cureus, 2020 Mar 19; 12 (3), pp: e7322. DOI: 10.7759/cureus.7322. PMC: 7164720. PMID: 32313763 [Consulta: 7 desembre 2022].
* ↑ Bailey, PP; Dryer, MM; Piper, JP; Ahmad, S «Chronic cough conundrum: a case report of a new diagnosis of HIV and pulmonary Kaposi's sarcoma» (en anglès). BMC Pulm Med, 2017 Mar 20; 17 (1), pp: 52. DOI: 10.1186/s12890-017-0395-5. PMC: 5360020. PMID: 28320359 [Consulta: 16 gener 2023].
* ↑ Vosoughi, E; Sheth, CA; Gill, AS; Saadat, MS «A rare case of pulmonary Kaposi sarcoma presented with respiratory failure» (en anglès). J Community Hosp Intern Med Perspect, 2019 Set 5; 9 (4), pp: 351-354. DOI: 10.1080/20009666.2019.1640017. PMC: 6735298. PMID: 31528288 [Consulta: 14 febrer 2023].
* ↑ Maged, H; Ahmed, A «Pulmonary manifestations of Kaposi Sarcoma: A Case report and brief review» (en anglès). J Pulmon, 2017; 1 (1), pp: 1-2. ISSN: 2643-5985 [Consulta: 10 desembre 2022].
* ↑ Buonaguro, FM; Tornesello, ML; Beth-Giraldo, E; Hatzakis, A; Mueller, N; Downing, R; et al «Herpesvirus-like DNA sequences detected in endemic, classic, iatrogenic and epidemic Kaposi's sarcoma (KS) biopsies» (en anglès). Int J Cancer, 1996 Gen 3; 65 (1), pp: 25-28. DOI: 10.1002/(SICI)1097-0215(19960103)65:1<25::AID-IJC5>3.0.CO;2-3. ISSN: 1097-0215. PMID: 8543391 [Consulta: 26 novembre 2022].
* ↑ Van den Berg, F; Schipper, M; Jiwa, M; Rook, R; et al «Implausibility of an aetiological association between cytomegalovirus and Kaposi's sarcoma shown by four techniques» (en anglès). J Clin Pathol, 1989 Feb; 42 (2), pp: 128-131. DOI: 10.1136/jcp.42.2.128. PMC: 1141813. PMID: 2537856 [Consulta: 4 desembre 2022].
* ↑ Chao, C; Jacobson, LP; Jenkins, FJ; Tashkin, D; Martínez-Maza, O; Roth, MD; et al «Recreational drug use and risk of Kaposi's sarcoma in HIV- and HHV-8-coinfected homosexual men» (en anglès). AIDS Res Hum Retroviruses, 2009 Feb; 25 (2), pp: 149-156. DOI: 10.1089/aid.2008.0196. PMC: 2981355. PMID: 19108691 [Consulta: 26 novembre 2022].
* ↑ Duesberg, PH «Human immunodeficiency virus and acquired immunodeficiency syndrome: correlation but not causation» (en anglès). Proc Natl Acad Sci USA, 1989 Feb 1; 86 (3), pp: 755-764. DOI: 10.1073/pnas.86.3.755. PMC: 286556. PMID: 2644642 [Consulta: 18 març 2023].
* ↑ Duesberg, PH «AIDS epidemiology: inconsistencies with human immunodeficiency virus and with infectious disease» (en anglès). Proc Natl Acad Sci USA, 1991 Feb 15; 88 (4), pp: 1575-1579. DOI: 10.1073/pnas.88.4.1575. PMC: 51062. PMID: 1996359 [Consulta: 18 març 2023].
* ↑ Soderberg, LSF «Immunomodulation by nitrite inhalants may predispose abusers to AIDS and Kaposi's sarcoma» (en anglès). J Neuroimmunol, 1998 Mar 15; 83 (1-2), pp: 157-161. DOI: 10.1016/s0165-5728(97)00232-4. ISSN: 1872-8421. PMID: 9610684 [Consulta: 28 novembre 2022].
* ↑ Wen, KW; Damania, B «Kaposi sarcoma-associated herpesvirus (KSHV): molecular biology and oncogenesis» (en anglès). Cancer Lett, 2010 Mar 28; 289 (2), pp: 140-150. DOI: 10.1016/j.canlet.2009.07.004. PMC: 4342847. PMID: 19651473 [Consulta: 16 gener 2023].
* ↑ Toptan, T; Chang, Y; Moore, PS «Kaposi's Sarcoma-Associated Herpesvirus: General Features» (en anglès). A: Elsevier Reference Module in Biomedical Sciences, 2014; Oct, pp: 1-9. ISBN 978-0-12-801238-3. DOI: 10.1016/B978-0-12-801238-3.02612-X [Consulta: 22 novembre 2022].
* ↑ Chang, Y; Cesarman, E; Pessin, MS; Lee, F; Culpepper, J; et al «Identification of herpesvirus-like DNA sequences in AIDS-associated Kaposi's sarcoma» (en anglès). Science, 1994 Des 16; 266 (5192), pp: 1865-1869. DOI: 10.1126/science.7997879. ISSN: 1095-9203. PMID: 7997879 [Consulta: 22 novembre 2022].
* ↑ McMahon, DE; Maurer, T; Freeman, EE «25 Years of Kaposi Sarcoma Herpesvirus: Discoveries, Disparities, and Diagnostics» (en anglès). JCO Glob Oncol, 2020 Mar; 6, pp: 505-507. DOI: 10.1200/GO.20.00027. PMC: 7113068. PMID: 32216651 [Consulta: 25 març 2023].
* ↑ Iftode, N; Rădulescu, MA; Aramă, SS; Aramă, V «Update on Kaposi sarcoma-associated herpesvirus (KSHV or HHV8) - review» (en anglès). Rom J Intern Med, 2020 Des 17; 58 (4), pp: 199-208. DOI: 10.2478/rjim-2020-0017. ISSN: 2501-062X. PMID: 32681788 [Consulta: 18 desembre 2022].
* ↑ van der Meulen, E; Anderton, M; Blumenthal, MJ; Schäfer, G «Cellular Receptors Involved in KSHV Infection» (en anglès). Viruses, 2021 Gen 17; 13 (1), pp: 118. DOI: 10.3390/v13010118. PMC: 7829929. PMID: 33477296 [Consulta: 26 febrer 2023].
* ↑ Mariggiò, G; Koch, S; Schulz, TF «Kaposi sarcoma herpesvirus pathogenesis» (en anglès). Philos Trans R Soc Lond B Biol Sci, 2017 Oct 19; 372 (1732), pp: 20160275. DOI: 10.1098/rstb.2016.0275. PMC: 5597742. PMID: 28893942 [Consulta: 18 desembre 2022].
* ↑ Mesri, EA; Cesarman, E; Boshoff, C «Kaposi's sarcoma herpesvirus/Human herpesvirus-8 (KSHV/HHV8), and the oncogenesis of Kaposi's sarcoma» (en anglès). Nat Rev Cancer, 2010 Oct; 10 (10), pp: 707-719. DOI: 10.1038/nrc2888. PMC: 4721662. PMID: 20865011 [Consulta: 20 febrer 2023].
* ↑ Porto Ferreira, C; Miranda, A; da Costa Nery, A «Kaposi's sarcoma simulating verrucous syndrome» (en anglès). Braz J Infect Dis, 2015 Jul-Ag; 19 (4), pp: 444-445. DOI: 10.1016/j.bjid.2015.04.001. PMC: 9427505. PMID: 25989296 [Consulta: 23 maig 2023].
* ↑ Requena, C; Alsina, M; Morgado-Carrasco, D; Cruz, J; Sanmartín, O; et al «Sarcoma de Kaposi y angiosarcoma cutáneo: directrices para el diagnóstico y tratamiento» (en castellà). Actas Dermosifiliogr, 2018 Des; 109 (10), pp: 878-887. DOI: 10.1016/j.ad.2018.06.013. ISSN: 2173-5778. PMID: 30262126 [Consulta: 23 maig 2023].
* ↑ Hejnold, M; Dyduch, G; Mojsa, I; Okoń, K «Hobnail hemangioma: a immunohistochemical study and literature review» (en anglès). Pol J Pathol, 2012 Nov; 63 (3), pp: 189-192. DOI: 10.5114/pjp.2012.31504. ISSN: 1233-9687. PMID: 23161236 [Consulta: 24 maig 2023].
* ↑ Elmas, ÖF; Akdeniz, N; Acar, EM; Kilitçi, A «Pyogenic granuloma and nodular Kaposi’s sarcoma: dermoscopic clues for the differential diagnosis» (en anglès). Turk J Med Sci, 2019 Oct 24; 49 (5), pp: 1471-1478. DOI: 10.3906/sag-1902-60. PMC: 7018225. PMID: 31651116 [Consulta: 23 maig 2023].
* ↑ Kosmidis, C; Efthimiadis, C; Anthimidis, G; Karayannopoulou, G; Grigoriou, M; Vassiliadou, V; et al «Kaposi's sarcoma of the hand mimicking squamous cell carcinoma in a woman with no evidence of HIV infection: a case report» (en anglès). J Med Case Reports, 2008 Jun 19; 2, pp: 213. DOI: 10.1186/1752-1947-2-213. PMC: 2442120. PMID: 18565232 [Consulta: 23 maig 2023].
* ↑ Kim, TH; Wee, SY; Jeong, HG; Choi, HJ «Misdiagnosis of Human Herpes Virus-8-Associated Kaposi's Sarcoma as Adverse Drug Eruptions» (en anglès). Arch Plast Surg, 2022 Maig 27; 49 (3), pp: 457-461. DOI: 10.1055/s-0042-1748664. PMC: 9142249. PMID: 35832152 [Consulta: 23 maig 2023].
* ↑ Sezgin, B; Yigit, YE; Tatar, S; Selcukbiricik, F; Durankus, N; et al «Far From Luck's Way: A Concurrence of Kaposi Sarcoma and Cutaneous Angiosarcoma in the Setting of Chronic Lymphocytic Leukemia» (en anglès). J Cutan Aesthet Surg, 2020 Oct-Des; 13 (4), pp: 344-348. DOI: 10.4103/JCAS.JCAS_127_19. PMC: 8061659. PMID: 33911419 [Consulta: 12 juny 2023].
* ↑ Plancoulaine, S; Abel, L; Gessain, A «Aspects épidémiologiques de l'herpèsvirus humain 8 (HHV-8) et du sarcome de Kaposi» (en francès). Médecine et Maladies Infectieuses, 2005 Maig; 35 (5), pp: 314-321. Arxivat de l'original el 22 de novembre 2022. DOI: 10.1016/j.medmal.2005.02.009. ISSN: 1166-8237 [Consulta: 22 novembre 2022].
* ↑ Brown, EE; Whitby, D; Vitale, F; Marshall, V; Mbisa, G; Gamache, C; Lauria, C; et al «Virologic, hematologic, and immunologic risk factors for classic Kaposi sarcoma» (en anglès). Cancer, 2006 Nov 1; 107 (9), pp: 2282-2290. DOI: 10.1002/cncr.22236. ISSN: 1097-0142. PMID: 16998933 [Consulta: 6 febrer 2023].
* ↑ Temelkova, I; Tronnier, M; Terziev, I; Wollina, U; Lozev, I; et al «A Series of Patients with Kaposi Sarcoma (Mediterranean/Classical Type): Case Presentations and Short Update on Pathogenesis and Treatment» (en anglès). Open Access Maced J Med Sci, 2018 Set 20; 6 (9), pp: 1688-1693. DOI: 10.3889/oamjms.2018.354. PMC: 6182508. PMID: 30337990 [Consulta: 4 juny 2023].
* ↑ Dal Maso, L; Polesel, J; Ascoli, V; Zambon, P; Budroni, M; Ferretti, S; et al «Classic Kaposi's sarcoma in Italy, 1985-1998» (en anglès). Br J Cancer, 2005 Gen 17; 92 (1), pp: 188-193. DOI: 10.1038/sj.bjc.6602265. PMC: 2361748. PMID: 15570306 [Consulta: 10 desembre 2022].
* ↑ Ortman, SA; Huerter, CJ; Lynch, D; Olson, D; Sarma, DP «Indurated vascular plaques on the legs of an 85-year-old woman» (en anglès). Dermatol Online J, 2012 Mar 15; 18 (3), pp: 14. ISSN: 1087-2108. PMID: 22483525 [Consulta: 8 gener 2023].
* ↑ Vano-Galvan, S; Moreno, C «Classic Kaposi sarcoma» (en anglès). CMAJ, 2011 Set 20; 183 (13), pp: E1040. DOI: 10.1503/cmaj.101646. PMC: 3176869. PMID: 21788419 [Consulta: 22 novembre 2022].
* ↑ Armyra, K; Kouris, A; Xanthinaki, A; Stratigos, A; Potouridou, I «Familial Kaposi's Sarcoma: A Report of Five Cases from Greece» (en anglès). Case Rep Dermatol Med, 2014 Jun 29; 2014, pp: 671631. DOI: 10.1155/2014/671631. PMC: 4100369. PMID: 25093124 [Consulta: 6 febrer 2023].
* ↑ Alamri, A; Adiga, BK «Atypical presentation of classic Kaposi sarcoma in circumcised penis presenting as an ulcerative nodule with human herpesvirus 8 (HHV8) positivity and successfully treated with only local excision» (en anglès). Infect Agent Cancer, 2019 Des 2; 14, pp: 45. DOI: 10.1186/s13027-019-0261-6. PMC: 6889700. PMID: 31827596 [Consulta: 26 desembre 2022].
* ↑ Araghi, F; Tabary, M; Bidari-Zerehpoosh, F; Asadi-Kani, Z; Robati, RM «Primary Kaposi sarcoma of the glans: A rare case in an HIV-negative patient» (en anglès). Clin Case Rep, 2020 Abr 13; 8 (7), pp: 1134-1137. DOI: 10.1002/ccr3.2838. PMC: 7364109. PMID: 32695343 [Consulta: 25 abril 2023].
* ↑ Renteria, AS; Marshall, VA; Sun, Y; Chockalingam, P; et al «A Unique Case of Classic Kaposi's sarcoma restricted to the toes» (en anglès). J Dermatol Case Rep, 2013 Set 30; 7 (3), pp: 97-100. DOI: 10.3315/jdcr.2013.1146. PMC: 3797018. PMID: 24133565 [Consulta: 5 març 2023].
* ↑ Balkan, İ; Ozaras, R; Mert, A «Infected Kaposi's sarcoma» (en anglès). Intern Med, 2010; 49 (23), pp: 2649. DOI: 10.2169/internalmedicine.49.4186. ISSN: 1349-7235. PMID: 21139313 [Consulta: 4 juny 2023].
* ↑ de Risi-Pugliese, T; Genc, S; Bertherat, J; Larousserie, F; Bollet, M; et al «Classic Kaposi Sarcoma: An Exceptional Cause of Adrenal Incidentaloma» (en anglès). J Endocr Soc, 2017 Maig 5; 1 (6), pp: 737-741. DOI: 10.1210/js.2017-00149. PMC: 5686574. PMID: 29264526 [Consulta: 23 desembre 2022].
* ↑ Zhao, CJ; Ma, GZ; Wang, YJ; Wang, JH «Splenic Kaposi's sarcoma in a human immunodeficiency virus-negative patient: A case report» (en anglès). World J Clin Cases, 2021 Jun 26; 9 (18), pp: 4765-4771. DOI: 10.12998/wjcc.v9.i18.4765. PMC: 8223844. PMID: 34222445 [Consulta: 25 abril 2023].
* ↑ El Zeinaty, P; Lebbé, C; Delyon, J «Endemic Kaposi's Sarcoma» (en anglès). Cancers (Basel), 2023 Gen 31; 15 (3), pp: 872. DOI: 10.3390/cancers15030872. PMC: 9913747. PMID: 36765830 [Consulta: 20 febrer 2023].
* ↑ Travassos, AR; Borges-Costa, J; Uva, L; Fernandes, I; Soares-de-Almeida, L; et al «Endemic African Kaposi's sarcoma: A description of the clinical features and therapeutic options in three patients» (en anglès). Skin Cancer, 2010 Gen; 25 (3), pp: 109-116. ISSN: 0871-2549 [Consulta: 22 novembre 2022].
* ↑ Pimenta, R; Fonseca, I; Borges-Costa, J «African Kaposi's Sarcoma» (en anglès). Acta Med Port, 2018 Nov 30; 31 (11), pp: 697. DOI: 10.20344/amp.9754. ISSN: 1646-0758. PMID: 30521465 [Consulta: 22 novembre 2022].
* ↑ Jackson, CC; Dickson, MA; Sadjadi, M; Gessain, A; Abel, L; et al «Kaposi Sarcoma of Childhood: Inborn or Acquired Immunodeficiency to Oncogenic HHV-8» (en anglès). Pediatr Blood Cancer, 2016 Mar; 63 (3), pp: 392-397. DOI: 10.1002/pbc.25779. PMC: 4984265. PMID: 26469702 [Consulta: 25 desembre 2022].
* ↑ El-Mallawany, NK; Villiera, J; Kamiyango, W; Peckham-Gregory, EC; Scheurer, ME; et al «Endemic Kaposi sarcoma in HIV-negative children and adolescents: an evaluation of overlapping and distinct clinical features in comparison with HIV-related disease» (en anglès). Infect Agent Cancer, 2018 Nov 9; 13, pp: 33. DOI: 10.1186/s13027-018-0207-4. ISSN: 1750-9378. PMID: 30455728 [Consulta: 21 novembre 2022].
* ↑ Etta, EM; Alayande, DP; Mavhandu-Ramarumo, LG; Gachara, G; Bessong, PO «HHV-8 Seroprevalence and Genotype Distribution in Africa, 1998-2017: A Systematic Review» (en anglès). Viruses, 2018 Ag 27; 10 (9), pp: 458. DOI: 10.3390/v10090458. PMC: 6164965. PMID: 30150604 [Consulta: 25 març 2023].
* ↑ Ercan, Z; Demir, ME; Merhametsiz, O; Yayar, O; et al «Kaposi's sarcoma in the early post-transplant period in a kidney transplant recipient» (en anglès). Nefrología (Madr.), 2013 Nov 13; 33 (6), pp: 861-862. DOI: 10.3265/Nefrologia.pre2013.Jul.12178. ISSN: 1989-2284. PMID: 24241380 [Consulta: 22 novembre 2022].
* ↑ Pietrosi, G; Vizzini, G; Pipitone, L; Di Martino, G; Minervini, MI; Lo Iacono, G; Conaldi, PG; Grossi, P; et al «Primary and reactivated HHV8 infection and disease after liver transplantation: a prospective study» (en anglès). Am J Transplant, 2011 Des; 11 (12), pp: 2715-223. DOI: 10.1111/j.1600-6143.2011.03769.x. ISSN: 1600-6143. PMID: 21966899 [Consulta: 23 gener 2023].
* ↑ Dalla Pria, A; Pinato, DJ; Bracchi, M; Bower, M «Recent advances in HIV-associated Kaposi sarcoma» (en anglès). F1000Res, 2019 Jun 26; 8, pp: F1000 Faculty Rev-970. DOI: 10.12688/f1000research.17401.1. PMC: 6600854. PMID: 31297181 [Consulta: 22 novembre 2022].
* ↑ CDC «A cluster of Kaposi's sarcoma and Pneumocystis carinii pneumonia among homosexual male residents of Los Angeles and Orange Counties, California» (en anglès). MMWR Morb Mortal Wkly Rep, 1982 Jun 18; 31 (23), pp: 305-307. ISSN: 1545-861X. PMID: 6811844 [Consulta: 28 novembre 2022].
* ↑ Moharer, OA; Vrcek, IM «Eyelid margin Kaposi sarcoma leading to AIDS diagnosis» (en anglès). Proc (Bayl Univ Med Cent), 2020 Ag 19; 34 (1), pp: 102-103. DOI: 10.1080/08998280.2020.1799132. PMC: 7785176. PMID: 33456161 [Consulta: 23 juny 2023].
* ↑ Soon, GST; Petersson 1, F; Thong, MKT; Tan, CL «Primary Nasopharyngeal Kaposi Sarcoma as Index Diagnosis of AIDS in a Previously Healthy Man» (en anglès). Head Neck Pathol, 2019 Des; 13 (4), pp: 664-667. DOI: 10.1007/s12105-018-0954-y. PMC: 6854163. PMID: 30039355 [Consulta: 23 juny 2023].
* ↑ Donovan, C; Patel, H; Shetty, S; Bierman, L; et al «Aggressive conjunctival Kaposi sarcoma as the initial manifestation of acquired immunodeficiency syndrome» (en anglès). Am J Ophthalmol Case Rep, 2020 Jul 16; 19, pp: 100832. DOI: 10.1016/j.ajoc.2020.100832. PMC: 7376940. PMID: 32715160 [Consulta: 15 maig 2023].
* ↑ Costa, R; Silva, L; Monteiro, R; Santos, M; Mota, M «Kaposi Sarcoma as Presentation of HIV - A Clinical Case» (en anglès). Cureus, 2021 Oct 21; 13 (10), pp: e18936. DOI: 10.7759/cureus.18936. PMC: 8604423. PMID: 34812320 [Consulta: 14 febrer 2023].
* ↑ Lee, AJ; Brenner, L; Mourad, B; Monteiro, C; et al «Gastrointestinal Kaposi's sarcoma: Case report and review of the literature» (en anglès). World J Gastrointest Pharmacol Ther, 2015 Ag 6; 6 (3), pp: 89-95. DOI: 10.4292/wjgpt.v6.i3.89. PMC: 4526844. PMID: 26261737 [Consulta: 5 març 2023].
* ↑ Osei, N; Fletcher, G; Showunmi, A; Ahluwalia, M «A Case of Non-cutaneous Kaposi Sarcoma» (en anglès). Cureus, 2022 Des 11; 14 (12), pp: e32394. DOI: 10.7759/cureus.32394. PMC: 9830648. PMID: 36636532 [Consulta: 15 maig 2023].
* ↑ Nwabudike, SM; Hemmings, S; Paul, Y; Habtegebriel, Y; et al «Pulmonary Kaposi Sarcoma: An Uncommon Cause of Respiratory Failure in the Era of Highly Active Antiretroviral Therapy — Case Report and Review of the Literature» (en anglès). Case Rep Infect Dis, 2016 Oct 10; 2016, pp: 9354136. DOI: 10.1155/2016/9354136. PMC: 5107221. PMID: 27872774 [Consulta: 12 març 2023].
* ↑ Martin, JN; Ganem, DE; Osmond, DH; Page-Shafer, KA; et al «Sexual transmission and the natural history of human herpesvirus 8 infection» (en anglès). N Engl J Med, 1998 Abr 2; 338 (14), pp: 948-954. DOI: 10.1056/NEJM199804023381403. ISSN: 1533-4406. PMID: 9521982 [Consulta: 22 novembre 2022].
* ↑ Rubinstein, PG; Aboulafia, DM; Zloza, A «Malignancies in HIV/AIDS: from epidemiology to therapeutic challenges» (en anglès). AIDS, 2014 Feb 20; 28 (4), pp: 453-465. DOI: 10.1097/QAD.0000000000000071. PMC: 4501859. PMID: 24401642 [Consulta: 22 novembre 2022].
* ↑ Mbulaiteye, SM; Bhatia, K; Adebamowo, C; Sasco, AJ «HIV and cancer in Africa: mutual collaboration between HIV and cancer programs may provide timely research and public health data» (en anglès). Infect Agent Cancer, 2011 Oct 17; 6 (1), pp: 16. DOI: 10.1186/1750-9378-6-16. PMC: 3223125. PMID: 22004990 [Consulta: 30 novembre 2022].
* ↑ Mirabile, A; Devizzi, L; Gianni, AM;A Cabras, A; Carbone, A «MALT lymphoma and Kaposi sarcoma in an HIV-negative patient» (en anglès). Am J Hematol, 2010 Oct; 85 (10), pp: 815-817. DOI: 10.1002/ajh.21802. ISSN: 1096-8652. PMID: 20721890 [Consulta: 2 febrer 2023].
* ↑ Wu, PJ; Sun, CS; Kuo, HT; Sheu, MJ; Lin, CY; Wang, SH; et al «Iatrogenic Kaposi sarcoma of the small bowel in Crohn's disease following short-term use of immunomodulators: a case report and review of the literature» (en anglès). J Med Case Rep, 2022 Nov 7; 16 (1), pp: 424. DOI: 10.1186/s13256-022-03637-8. PMC: 9639291. PMID: 36336687 [Consulta: 2 gener 2023].
* ↑ Whisman, M; Gardner, JM «Kaposi sarcoma» (en anglès). Soft tissue: Vascular. PathologyOutlines, 2022; Oct 6 (rev), pàgs: 6 [Consulta: 22 novembre 2022].
* ↑ Zhou, G; Yang, S; Nie, X; Du, J; Li, J; et al «Kaposiform hemangioendothelioma: Case report and literature review» (en anglès). Chin J Clin Oncol, 2007 Ag; 4 (4), pp: 288–292. DOI: 10.1007/s11805-007-0289-z. ISSN: 1000-8179 [Consulta: 9 abril 2023].
* ↑ Ji, Y; Chen, S; Yang, K; Xia, C; Li, L «Kaposiform hemangioendothelioma: current knowledge and future perspectives» (en anglès). Orphanet J Rare Dis, 2020 Feb 3; 15 (1), pp: 39. DOI: 10.1186/s13023-020-1320-1. PMC: 6998257. PMID: 32014025 [Consulta: 28 gener 2023].
* ↑ de Lima Morais, TM; Sánchez-Romero, C; Ribeiro, L: Faé, DS; Verner, FS; et al «Kaposiform Hemangioendothelioma of the Oral Cavity: A Rare Tumor with an Unusual Location» (en anglès). Head Neck Pathol, 2021 Des; 15 (4), pp: 1421-1425. DOI: 10.1007/s12105-021-01316-6. PMC: 8633177. PMID: 33715098 [Consulta: 28 gener 2023].
* ↑ Lewis, D; Vaidya, R «Kasabach Merritt Syndrome» (en anglès). StatPearls [Internet]. StatPearls Publishing LLC, 2022 Oct 2; NBK519053 (rev), pàgs: 5. PMID: 30085595 [Consulta: 9 abril 2023].
* ↑ Hueso, L; Llombart, B; Alfaro-Rubio, A; Serra-Guillén, C; Requena, C; et al «Síndrome de Stewart-Bluefarb» (en castellà). Actas Dermosifiliogr, 2007 Oct; 98 (8), pp: 545-548. DOI: 10.1016/s0001-7310(07)70130-8. ISSN: 1578-2190. PMID: 17919429 [Consulta: 2 abril 2023].
* ↑ Doğan, S; Boztepe, G; Karaduman, A «Pseudo-Kaposi sarcoma: a challenging vascular phenomenon» (en anglès). Dermatol Online J, 2007 Jul 13; 13 (3), pp: 22. ISSN: 1087-2108. PMID: 18328216 [Consulta: 2 abril 2023].
* ↑ Hayek, S; Atiyeh, B; Zgheib, E «Stewart-Bluefarb syndrome: review of the literature and case report of chronic ulcer treatment with heparan sulphate (Cacipliq20®)» (en anglès). Int Wound J, 2015 Abr; 12 (2), pp: 169-172. DOI: 10.1111/iwj.12074. PMC: 7950802. PMID: 23556996 [Consulta: 2 febrer 2023].

## Bibliografia

* Jary, Aude; Veyri, Marianne; Gothland, Adélie; Leducq, Valentin; et al. Kaposi's Sarcoma-Associated Herpesvirus, the Etiological Agent of All Epidemiological Forms of Kaposi's Sarcoma (en anglès). Cancers (Basel), 2021 Des 9; 13 (24), pp: 6208. PMID: 34944828. DOI 10.3390/cancers13246208 [Consulta: 28 novembre 2022].
* Indave Ruiz, Blanca Iciar; Armon, Subasri; Watanabe, Reiko; Uttley, Lesley; et al. Clonality, Mutation and Kaposi Sarcoma: A Systematic Review (en anglès). Cancers (Basel), 2022 Feb 25; 14 (5), pp: 1201. PMID: 35267506. DOI 10.3390/cancers14051201 [Consulta: 30 novembre 2022].
* Gómez, Inmaculada; Pérez-Vázquez, Maria Dolores; Tarragó, David. Molecular epidemiology of Kaposi sarcoma virus in Spain (en anglès). PLoS One, 2022 Oct 25; 17 (10), pp: e0274058. PMID: 36282878. DOI 10.1371/journal.pone.0274058 [Consulta: 22 novembre 2022].
* Alsaidan, Mohammed Saud; Aljarbou, Ohoud Zaid; Alajroush, Waleed. Kaposi Sarcoma in a Child after Fanconi Anemia-Induced Haploidentical Hematopoietic Stem Cell Transplant: A Case Report (en anglès). Children (Basel), 2023 Gen 19; 10 (2), pp: 188. PMID: 36832317. DOI 10.3390/children10020188 [Consulta: 12 març 2023].
* Volkow, Patricia; Chavez Galan, Leslie; Ramon-Luing, Lucero; Cruz-Velazquez, Judith; Cornejo-Juarez, Patricia; et al. Impact of valganciclovir therapy on severe IRIS-Kaposi Sarcoma mortality: An open-label, parallel, randomized controlled trial (en anglès). PLoS One, 2023 Maig 17; 18 (5), pp: e0280209. PMID: 37195970. DOI 10.1371/journal.pone.0280209 [Consulta: 5 juny 2023].

## Enllaços externs

* Kaposi sarcoma pathology Tallon, B; DermNet. 2010 Mar (en anglès)
* Kaposi Sarcoma CanadaQBank. 2015 Feb (en anglès)
* Sarcoma de Kaposi (Variante Clásica) Ortega, P. 2020 Oct (en castellà)
* Synovial sarcoma (monophasic) with classic "herringbone" pattern (soft tissue pathology) Gadner, J. 2022 Jun (en anglès)